29/08/2022 | Administración LocalMunicipal
Carballo
Bases da Convocatoria de subvencións para a celebración de festas populares do ano 2022

Por Resolución da Alcaldía do 22 de agosto de 2022 aprobáronse as Bases da convocatoria de subvencións para a celebración de Festas Populares do ano 2022, que se publican para xeral coñecemento: Estas subvencións teñen por obxecto colaborar coas Comisións de Festas do municipio de Carballo para a realización de festas populares, tradicionais e/ou patronais de arraigo cultural, ou gastronómicas xa consolidadas no municipio de Carballo durante o ano 2022. Exclúense as chamadas festas da xuventude ou similares. As actividades deberán estar abertas a todos os cidadáns, realizarse en espazos accesibles e de uso público ou veciñal e ter entrada libre e gratuíta. Unha mesma festa só será subvencionada a través dunha única comisión de festas. Exclúense desta Convocatoria as festas organizadas con motivo de conmemoracións ou celebracións particulares ou de orixe privado, as organizadas por particulares ou entidades con ánimo de lucro ou as destinadas unicamente a socios dunha entidade ou a un colectivo particular. Con estas subvencións o Concello de Carballo pretende promocionar a celebración de festas populares, apoiando a organización dos programas festivos que realizan asociacións ou grupos de veciños así como contribuír a preservar a tradición festiva do noso municipio. Poderán solicitar estas subvencións as entidades xuridicamente constituídas que estean rexistradas no Concello de Carballo ou agrupacións de persoas físicas ou xurídicas, públicas ou privadas ou colectivos constituídos coa finalidade de levar a cabo o obxecto desta convocatoria, sempre que cumpran ademais os seguintes requisitos: - Desenvolver un programa de actividades festivas. - Carecer de fins de lucro e que as actividades subvencionadas non persigan finalidade de lucro. - Que o ámbito de actuación sexa o término municipal de Carballo. - Que teñan a súa sede social no municipio e realicen as súas actividades regularmente no mesmo. - Non ter pendente de xustificar ningunha subvención ou axuda económica co Concello correspondente a exercicios anteriores. - Dispoñer dun seguro de responsabilidade civil que cubra esta actividade e ter presentado a Declaración responsable para a realización da festa e non ter sido denegada. - No caso de agrupacións de persoas físicas ou xurídicas, públicas ou privadas ou colectivos constituídos coa finalidade de levar a cabo o obxecto desta convocatoria deberán facer constar expresamente, tanto na solicitude como na resolución de concesión, os compromisos de execución asumidos por cada membro da agrupación, así como o importe de subvención a aplicar por cada un deles, que terán igualmente a consideración de beneficiarios. En calquera caso, deberá nomearse un representante ou apoderado único da agrupación, con poderes bastantes para cumprir as obrigas que, como beneficiario, corresponden á agrupación. As axudas destínanse á organización e realización do programa de actividades das festas populares, tradicionais e/ou patronais de arraigo cultural, ou gastronómicas xa consolidadas no municipio de Carballo durante o ano 2022, quedando excluídas as chamadas festas da xuventude ou similares, obxecto da subvención de acordo cos gastos subvencionables que se especifican na base 8ª. Estas subvencións son incompatibles con outras axudas ou financiación do Concello de Carballo, exceptuando as posibles actuacións de agrupacións a través do Programa de Actuacións Musicais do Concello, que non se terán en conta para esta solicitude. As subvencións son compatibles con outras concedidas por outras administracións ou entes públicos ou privados. Non obstante, a suma do importe das axudas recibidas e dos ingresos obtidos non poderá superar o custe total do programa a desenvolver. O importe das axudas determinarase segundo o número de días festivos que se celebren e nos que se realice unha verbena ou concerto na que actúe unha orquestra ou grupo musical en directo ou solista de consolidado renome e relevancia. Exclúense os solistas, dúos e os tríos de animación musical ou os Dj Establécese unha axuda de 400 € por cada día de festa. O presuposto dos gastos do programa presentado para a organización das festas deberá ser superior ao dobre do importe da subvención. A subvención municipal non sobrepasará o 50% do presuposto total do proxecto ou actividade. Para a concesión destas axudas destinarase un presuposto de 30.000 €. O importe do crédito destinado a esta convocatoria, poderá incrementarse nunha contía adicional sen necesidade de nova convocatoria, respectando os límites e condicións establecidas no artigo 58 do Real decreto 887/2006 de 21 de xullo e no artigo 31 da Lei 9/2007, de 13 de xuño de subvencións de Galicia. O gasto irá con cargo á aplicación presupostaria 3380.48901 “Subvencións festas barrios e parroquias” dos Presupostos Xerais. O procedemento de tramitación das subvencións desta convocatoria axustarase ao disposto no artigo 19.2 da Lei 9/2007, de 13 de xuño de subvencións de Galicia, dado que polo obxecto e finalidade da subvención non resulta necesario realizar a comparación e prelación das solicitudes presentadas nun único procedemento. Seguirase un procedemento abreviado e a instrución do procedemento levarase a cabo polos servizos técnicos do Concello de Carballo, que realizará as actuacións que estime necesarias para a determinación, o coñecemento e comprobación dos datos en virtude dos cales se debe formular a proposta de resolución. As entidades que soliciten algunha subvención deberán presentar as súas solicitudes na sede electrónica do Concello de Carballo (no caso de persoas físicas ou agrupacións de persoas físicas ou xurídicas poden facelo no Rexistro Xeral do Concello de Carballo), a partir do día seguinte da publicación do extracto da convocatoria no BOP a través da Base de Datos Nacional de Subvencións, no prazo máximo dun mes desde a data de finalización da festa. En calquera caso, a data límite de presentación de solicitudes será o 30 de outubro de 2022. As solicitudes presentaranse no modelo que a tal fin preparará o Concello de Carballo e no que deberá constar: - Nome, enderezo postal e electrónico, teléfono e CIF da asociación, agrupación ou colectivo solicitante. No caso de agrupacións de persoas físicas ou xurídicas, públicas ou privadas ou colectivos constituídos coa finalidade de levar a cabo o obxecto desta convocatoria que presenten esta solicitude, deberán facer constar expresamente os compromisos de execución asumidos por cada membro da agrupación, así como o importe de subvención a aplicar por cada un deles. Deberán nomear un representante ou apoderado único da agrupación. - Nome e apelidos do representante da asociación ou colectivo solicitante, CIF, teléfono de contacto e enderezo a efectos de notificación electrónica ou postal. - Denominación da festa, parroquia e lugar de celebración e días de celebración. - Lugar, data e sinatura da persoa solicitante. - Declaración da realización do programa de actividades obxecto da subvención e memoria da actividade realizada, especificando obxectivos, ámbito de actuación, lugar, datas e horarios, breve descrición da actividade, destinatarios e número de participantes, responsable da actividade e outras entidades que colaboran e resultados obtidos, conforme ao modelo que proporcionará o concello. No caso de que unha actividade estea organizada en colaboración con outra entidade, deberase indicar o grado de responsabilidade de cada parte. - Documentos, escaneados ou fotocopiados en A4, que demostren a realización das actividades subvencionadas, como noticias de prensa, fotografías, tríptico ou cartel,. e materiais de difusión e publicidade nos que conste a colaboración do Concello de Carballo, acompañada se procede, do logotipo correspondente, nun lugar e tamaño destacado con respecto a outros posibles colaboradores. No caso de que non fora posible aportar estes documentos explicarase o motivo. - Declaración detallada e clasificada dos gastos subvencionables e ingresos correspondentes ao programa da actividade subvencionada, asinada polo secretario/a e presidente/a da comisión. - Facturas correspondentes as actividades do programa subvencionado por un importe mínimo do dobre da subvención concedida e relación clasificada das facturas presentadas, con indicación do concepto de gasto, concepto do orzamento ao que corresponden, do acredor, documento, importe e data de emisión. No caso de presentar declaración de axudas doutros organismos, as facturas xustificativas a presentar deberán ser, cando menos, da suma das cantidades percibidas. As facturas deben de corresponder a gastos que se consideran subvencionables conforme figura especificado na Base 8ª. As facturas deberán ser copias auténticas. Nas facturas orixinais deixarase constancia de que foron utilizadas como xustificante da subvención percibida especificando a súa utilización para a xustificación da subvención desta convocatoria. En todo caso, as facturas estarán datadas no exercicio económico para o que se concedera a subvención. No caso de presentación de facturas por un importe inferior ao dobre da subvención concedida, aboarase a parte proporcional que lle corresponda segundo o importe presentado. - Declaración xurada detallada das subvencións ou axudas solicitadas ou concedidas doutras administración públicas ou entidades privadas para o mesmo obxecto indicando o seu importe e procedencia ou declaración de non ter outras axudas públicas ou privadas para o mesmo obxecto. - Certificación da conta bancaria a nome da Comisión (non será necesario achegar este documento se xa foi presentado anteriormente e non sufriu variación). - Declaración xurada conforme se está ao corrente das obrigas tributarias coa Seguridade Social. Se a contía da ­subvención superase os 3.000,00 € os beneficiarios deberán entregar certificación da Seguridade Social acreditando estar ao corrente das obrigas tributarias. - O Concello de Carballo achegará de oficio as certificacións que acrediten que a entidade solicitante está ao corrente das súas obrigas tributarias co Concello de Carballo. - O Concello de Carballo fará unha consulta electrónica automatizada para comprobar que as entidades solicitantes están ao corrente das obrigas tributarias coa Axencia Estatal de Administración Tributaria. No caso de que as persoas interesadas se opoñan a esta consulta, deberán de indicalo no impreso correspondente e achegar o devandito documento.6.1.- O procedemento de concesión destas subvencións axustarase ao disposto no artigo 19.2 da Lei 9/2007, de 13 de xuño de subvencións de Galicia e seguirase un procedemento abreviado. Previo informe dos servizos técnicos do ­Concello de Carballo, a proposta de resolución e aprobación da xustificación será efectuada por un único acto pola Concelleira de Festas e aprobados polo órgano competente, previa fiscalización da intervención municipal, consonte ao procedemento previsto nos artigos 19.2 e 22 da Lei 9/2007, do 13 de xuño, de subvencións de Galicia.6.2.- As subvencións son compatibles con outras concedidas por outras administración ou entes públicos ou privados. Non obstante, a suma do importe das axudas recibidas e dos ingresos obtidos non poderá superar o custe total do programa a desenvolver.6.3.- A relación co acordo de concesión e denegación das subvencións farase pública no taboleiro de anuncios e na páxina web do Concello Carballo.6.4.- O acto de resolución da subvención esgota a vía administrativa. De acordo co que dispón o artigo 123 da Lei 39/2015, de 1 de outubro, poderá interpoñerse recurso potestativo de reposición ante o Alcalde deste Concello, no termo dun mes a contar desde o día seguinte da recepción da notificación, ou ben directamente recurso contencioso administrativo ante o Xulgado do Contencioso-Administrativo de A Coruña. As entidades ou agrupacións de persoas perceptoras das subvencións estarán obrigadas a: f) Organizar e realizar a actividade para a que foi concedida a subvención dentro do prazo previsto. g) No caso de agrupacións de persoas físicas ou xurídicas, públicas ou privadas ou colectivos constituídos coa finalidade de levar a cabo o obxecto desta convocatoria que presenten esta solicitude, deberán facer constar expresamente os compromisos de execución asumidos por cada membro da agrupación, así como o importe de subvención a aplicar por cada un deles. Deberán nomear un representante ou apoderado único da agrupación. h) Facer constar nos materiais de difusión e publicidade do programa subvencionado a colaboración do Concello de Carballo, acompañada se procede, do logotipo correspondente, nun lugar e tamaño destacado con respecto a outros posibles colaboradores, excepto no suposto de que algunha das actividades se realizase antes da publicación desta convocatoria. No caso de que se realice, o material gráfico correspondente á publicidade da actividade (carteis, revistas,.) estará redactada en galego. i) Así mesmo, utilizar, con carácter xeral, unha linguaxe non sexista e inclusiva, elaborar materiais que fomenten a igualdade, tratar as imaxes con valores de igualdade, presenza equilibrada, diversidade, pluralidade de roles e identidades de xénero. Excluiranse as solicitudes para festas que utilicen na súa actividade linguaxe sexista ou empreguen a imaxe da muller como reclamo ou connotacións de tipo sexual ou denigrante segundo o disposto no Decreto lexislativo 2/2015, do 12 de febreiro. j) Dispoñer dun seguro de responsabilidade civil que cubra esta actividade e ter presentado no Concello a Declaración responsable para a realización da festa e non ter sido denegada k) Colaborar no seguimento ou solicitude de información que realice o Concello. l) Comunicar calquera outra subvención que soliciten ou que se lles conceda para a mesma finalidade. m) Estar ao corrente nas súas obrigas co Concello de Carballo, a Seguridade Social e a Axencia Tributaria. n) Someterse ás actuacións de comprobación do Concello e ás de control financieiro que corresponde á Intervención Municipal, así como facilitar toda a información que lle sexa requirida pola Intervención Xeral da Comunidade Autónoma, polo Tribunal de Contas e polo Consello de Contas no exercicio das súas funcións de fiscalización e control do destino das subvencións. o) Xustificar ante o órgano concedente o cumprimento dos requisitos e das condicións, así como a realización da actividade subvencionada. p) Asumir todas as responsabilidades legais e civís das actividades que realizan. Considéranse gastos subvencionables, aqueles que de maneira indubidable respondan á natureza da actividade ­subvencionada e resulten estritamente necesarios e se realicen no prazo establecido. Só se admitirán como gastos subvencionables os gastos derivados da contratación de actividades musicais ou culturais, gastos de aluguer de infraestruturas, seguros, pagos de dereitos de autor, gastos de publicidade e pirotecnia. O abono da subvención levarase a cabo mediante transferencia bancaria, nun pago único, sen necesidade de presentar ningún tipo de xustificación tendo en conta que esta xa deberá formar parte da documentación que acompaña a solicitude. O pago das subvencións aprobadas realizarase mediante transferencia bancaria.10.1.- O Concello de Carballo reserva para si o dereito a orientar tecnicamente as actividades, a comprobar os datos económicos e a inversión da cantidade económica outorgada así como a efectiva realización delas, e a estender e dar a coñecer publicamente as actividades subvencionadas.10.2.- En caso de incumprimento das obrigas por parte dos perceptores, o Concello procederá á anulación total ou parcial da subvención.11.1.- O concello quedará exento de calquera responsabilidade civil, mercantil, laboral ou de calquera outra derivada das actuacións ás que estean obrigadas as persoas ou entidades destinatarias das subvencións outorgadas.11.2.- A presentación de solicitudes para esta convocatoria implicará a autorización ao Concello de Carballo para facer as consultas a outras administracións que considere oportunas para solicitar información.11.3.- De acordo co establecido pola normativa vixente en materia de protección de datos, o responsable do tratamento dos datos é o Concello de Carballo, con enderezo en Praza do Concello s/n, 15100 - Carballo (A Coruña) que tratará os seus datos coa finalidade de atender a súa solicitude e realizar as xestións administrativas que correspondan. A base lexitimadora é o cumprimento de obrigacións legais e dunha misión realizada en interese público ou no exercicio de poderes públicos. Os datos conservaranse durante o tempo necesario para cumprir coa finalidade e durante os prazos de prescrición legal. Os datos non serán cedidos, salvo obrigación legal. Non haberá transferencia internacional de datos nin se elaborarán perfís. Pode exercer os seus dereitos de acceso, rectificación, supresión, oposición e limitación en lopd@carballo. gal ou presencialmente no Concello. Pode contactar co noso Delegado de Protección de Datos, Norquality Consultores S. L., na mesma dirección. Pode dirixirse ante a Axencia de Protección de Datos (C de Jorge Juan, 6, 28001 Madrid, www.aepd.es). Máis información política de privacidade na nosa web. O Concello de Carballo subministrará os datos relativos ás subvencións concedidas ao Rexistro Público de Subvencións de Galicia e á Base de Datos Nacional de Subvencións. Para todo aquelo no previsto expresamente nas presentes bases aplicarase: - Lei 38/2003, de 17 de novembro, Xeral de Subvencións. - R. D. 887/2006 polo que se aproba o Regulamento de desenvolvemento da Lei 38/2003, do 17 de novembro, xeral de subvencións. - Lei 9/2007, de 2007, de 13 de xuño, de Subvencións de Galicia. - Ordenanza Xeral de Subvencións do Concello de Carballo No cumprimento do disposto no artigo 18.2 da Lei 38/2003, Xeral de Subvencións, e demais normativa de desenvolvemento, o Concello de Carballo remitirá a Base de Datos Nacional de Subvenciones información sobre a concesión das subvencións. Carballo, 23 de agosto de 2022 O alcalde, Evencio Ferrero Rodríguez